गिनी के खाड़ी

गिनी के खाड़ी () अटलांटिक महासागर के उष्णकटिबंधी हिस्सा के सभसे उत्तरपूरबी भाग हवे जे गैबोन के केप लोपेज से लाइबेरिया के केप पाल्मास ले बिस्तर लिहले बाटे। एही खाड़ी में बिसुवत रेखा आ प्राइम मेरिडियन एक दुसरे के काटे लीं। 

कई गो नदी एह खाड़ी में गिरे लीं जिनहन में नाइजर आ वोल्टा नदी प्रमुख बाड़ी स। एह खाड़ी के भीतर बेनीन के खाड़ी (बाईट ऑफ़ बेनिन) आ बोनी के खाड़ी (बाईट ऑफ़ बोनी) प्रमुख थलरूप बाड़ी स।

भूगोल
एह खाड़ी में पानी छोड़े वाली सभसे प्रमुख नदी नाइजर नदी हवे।

एह खाड़ी के भूगोलीय बिस्तार खातिर अलग-अलग परिभाषा दिहल जालीं; इंटरनेशनल हाइड्रोग्राफिक ऑर्गेनाइजेशन (International Hydrographic Organization) एकर परिभाषा देला कि एकर सभसे दक्खिनी-पच्छिमी माथ "बी लाइन (B line) लोपेज अंतरीप () गैबोन से उत्तर-पूरुब ओर Ihléu Gago Coutinho (Ilhéu das Rôlas) () ले हवे; आ एकरा बाद एगो लाइन उत्तरपच्छिम में Ihléu Gago Coutinho से पाल्मास अंतरीप (Cape Palmas) () लाइबेरिया ले हवे।

 संदर्भ 

श्रेणी:अफिरका के भूगोल
श्रेणी:अटलांटिक में किनारे के सागर